
ՈՐՈՇՈՒՄ
	27 դեկտեմբերի 2023 թվականի
	թիվ 186
	քաղ. Մոսկվա



Աղացած՝ կալցիումի բնական ֆոսֆատների, ալյումինա-կալցիումային բնական ֆոսֆատների, ֆոսֆատային կավճի համար Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ սահմանելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 42-րդ եւ 45-րդ հոդվածներին եւ «Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 1 հավելված) 18-րդ կետին համապատասխան՝ Եվրասիական տնտեսական հանձնաժողովի կոլեգիան որոշեց.
1.	ԵԱՏՄ ԱՏԳ ԱԱ 2510 20 000 0 ծածկագրով դասակարգվող՝ աղացած՝ կալցիումի բնական ֆոսֆատների, ալյումինա-կալցիումային բնական ֆոսֆատների, ֆոսֆատային կավճի համար սահմանել Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ՝ մաքսային արժեքի 0 տոկոսի չափով՝ 2024 թվականի հունվարի 5-ից մինչեւ 2026 թվականի հունվարի 4-ը ներառյալ։
2.	Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի մեջ կատարել հետեւյալ փոփոխությունները՝
ա)	ԵԱՏՄ ԱՏԳ ԱԱ 2510 20 000 0 ծածկագրով դիրքում Եվրասիական տնտեսական միության միասնական մաքսային սակագնի ծանոթագրությանը կատարվող «6Դ)» հղումը փոխարինել «83Դ)» հղումով.
բ)	Եվրասիական տնտեսական միության միասնական մաքսային սակագնի ծանոթագրություններում՝
6Դ ծանոթագրությունն ուժը կորցրած ճանաչել.
լրացնել հետեւյալ բովանդակությամբ 83Դ ծանոթագրությամբ՝
«83Դ)	Ներմուծման մաքսատուրքի դրույքաչափը՝ մաքսային արժեքից 0 (զրո) %-ի չափով, կիրառվում է 05.01.2024 թվականից մինչեւ 04.01.2026 թվականը ներառյալ։»:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո եւ տարածվում է 2024 թվականի հունվարի 5-ից հետո ծագած իրավահարաբերությունների վրա։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

